നാളെ വീണ്ടും ട്രിപ്പിള് ലോക്ഡൗണ്: യാത്രകള് കര്ശനമായി നിയന്ത്രിക്കും തിരുവനന്തപുരം: ഇടവേളയ്ക്ക് ശേഷം സംസ്ഥാനത്ത് വീണ്ടും ട്രിപ്പിള് ലോക്ക് ഡൗണ്. ഓണത്തിനു ശേഷം ദിനംപ്രതി കൊവിഡ് കേസുകള് കുതിച്ചുയര്ന്നതിനെ തുടര്ന്നാണ് നാളെ പൂര്ണമായും അടച്ചിടാന് സര്ക്കാര് തീരുമാനിച്ചത്. ഇന്നലെ മാത്രം 32,801 പേര്ക്കാണ് കോവിഡ് സ്ഥിരീകരിച്ചത്. മലപ്പുറം ജില്ല വീണ്ടും നാലായിരം കടന്ന് ഒന്നാമതെത്തി. 4032 പേരാണ് ഇന്നലെ മലപ്പുറത്തെ കൊവിഡ് രോഗികള്, തൃശൂര് 3953, എറണാകുളം 3627, കോഴിക്കോട് 3362, കൊല്ലം 2828, പാലക്കാട് 2727, തിരുവനന്തപുരം 2255, ആലപ്പുഴ 2188, കണ്ണൂര് 1984, കോട്ടയം 1877, പത്തനംതിട്ട 1288, ഇടുക്കി 1125, വയനാട് 961, കാസര്ഗോഡ് 594 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. 24 മണിക്കൂറിനിടെ 1,70,703 സാമ്ബിളുകളാണ് പരിശോധിച്ചപ്പോള് ടെസ്റ്റ് പോസിറ്റിവിറ്റി നിരക്ക് 19.22 ആണ്. ഇന്നലെ മാത്രം 179 മരണങ്ങളാണ് സ്ഥിരീകരിച്ചത്. ഇതോടെ ആകെ മരണം 20,313 ആയി. അതുകൊണ്ടുതന്നെ ലോക് ഡൗണില് യാത്രകള് കര്ശനമായി നിയന്ത്രിക്കും. അവശ്യ സാധനങ്ങള് വില്ക്കുന്ന കടകള്ക്ക് മാത്രമേ പ്രവര്ത്തനാനുമതി ഉണ്ടാകു. ഓഗസ്റ്റ് 15, മൂന്നാം ഓണം എന്നിവ കണക്കിലെടുത്ത് കഴിഞ്ഞ രണ്ട് ഞായറാഴ്ചകളില് സംസ്ഥാനത്ത് ലോക്ക് ഡൗണില്ലായിരുന്നു. നിയന്ത്രണങ്ങളുണ്ടായിരുന്നെങ്കിലും ജനജീവിതം സാധാരണ നിലയിലേക്ക് വന്ന ശേഷമാണ് വീണ്ടും ട്രിപ്പിള് ലോക്കിലേക്ക് സംസ്ഥാനം പോകുന്നത്.